# Adú

Adú (anteriorment titulada Un mundo prohibido) és una pel·lícula espanyola dramàtica de 2020 dirigida per Salvador Calvo, protagonitzada per Luis Tosar, Álvaro Cervantes, Anna Castillo i Moustapha Oumarou i produïda per Mediaset España.

## Sinopsi

En un intent desesperat per aconseguir Europa i agotzonats davant una pista d'aterratge a Camerun, un nen de sis anys i la seva germana gran esperen per colar-se als cellers d'un avió. No gaire lluny, Gonzalo, un activista mediambiental contempla la terrible imatge d'un elefant, mort i sense ullals. No sols ha de lluitar contra la caça furtiva, sinó que també haurà de retrobar-se amb els problemes de Sandra, la seva filla nouvinguda d'Espanya. Milers de quilòmetres al nord, a Melilla, un grup de guàrdies civils es prepara per a enfrontar-se a la furibunda munió de subsaharians que ha iniciat l'assalt a la tanca. Tres històries unides per un tema central, en les quals cap dels seus protagonistes sap que els seus destins estan condemnats a creuar-se i que les seves vides ja no tornaran a ser les mateixes.

## Repartiment

* Luis Tosar com Gonzalo.
* Álvaro Cervantes com Mateo.
* Anna Castillo com Sandra.
* Moustapha Oumarou com Adú.
* Miquel Fernández com Miguel.
* Jesús Carroza com Javi.
* Adam Nourou com Massar.
* Zayiddiya Dissou com Alika.
* Ana Wagener com Paloma.
* Nora Navas com Carmen.
* Isaka Sawadogo com Kebila.
* Bella Agossou com Safí.
* Josean Bengoetxea com a Comandant Guàrdia Civil.
* Eliane Chagas com Leke.
* Koffi Gahou com Neko.
* Belén López com a Funcionària ONU.

## Valoració històrica

L'any 2018 64.120 persones van travessar la frontera i van arribar a Espanya de manera irregular, per terra o per mar, no obstant això l'any 2019 la xifra va disminuir fins a les 33.261 persones. La caiguda d'arribades a Espanya a bord de 1.194 pasteres no s'ha traduït en una caiguda de les arribades de menors. Tant acompanyats per familiars com no, el desembarcament de menors continua creixent: dels 7.053 que van arribar en 2018 s'ha passat a 8.066 en 2019, segons dades comptabilitzades per l'APDHA. Això ha implicat que el percentatge de nens i adolescents, majoritàriament marroquins, hagi crescut fins al 29,96% del total dels migrants.

## Premis

| Any | Premi | Categoria | Candidat | Resultat |
| 2021 | Premis Gaudí de 2021 | Millor pel·lícula en llengua no catalana | Adú | Nominada |
| 2021 | Premis Gaudí de 2021 | Millor direcció de producció | Luis Fernández i Ana Parra | Guanyadors |
| 2021 | Premis Gaudí de 2021 | Millor música original | Roque Baños | Nominat |
| 2021 | Premis Gaudí de 2021 | Millor vestuari | Patricia Monné | Nominada |
| 2021 | Premis Gaudí de 2021 | Millors efectes visuals | Raúl Romanillos i Míriam Piquer | Nominats |
| 2021 | VIII Premis Feroz | Millor música original | Roque Baños | Nominat |
| 2021 | XXXV Premis Goya | Millor pel·lícula | Adú | Nominada |
| 2021 | XXXV Premis Goya | Millor director | Salvador Calvo | Guanyador |
| 2021 | XXXV Premis Goya | Millor actor secundari | Álvaro Cervantes | Nominat |
| 2021 | XXXV Premis Goya | Millor actor revelació | Adam Nourou | Guanyador |
| 2021 | XXXV Premis Goya | Millor guió original | Alejandro Hernández | Nominat |
| 2021 | XXXV Premis Goya | Millor direcció de producció | Ana Parra i Luis Fernández Lago | Guanyadors |
| 2021 | XXXV Premis Goya | Millor muntatge | Jaime Colis | Nominat |
| 2021 | XXXV Premis Goya | Millor música original | Roque Baños | Nominat |
| 2021 | XXXV Premis Goya | Millor cançó original | Cherif Badua i Roque Baños per "Sababoo" | Nominats |
| 2021 | XXXV Premis Goya | Millor fotografia | Sergi Vilanova | Nominat |
| 2021 | XXXV Premis Goya | Millor direcció artística | César Macarrón | Nominat |
| 2021 | XXXV Premis Goya | Millor maquillatge i perruqueria | Beata Wotjowicz i Ricardo Molina | Nominats |
| 2021 | XXXV Premis Goya | Millor so | Eduardo Esquide, Jamaica Ruíz García, Juan Ferro i Nicolas de Poulpiquet | Guanyadors |
| 2021 | XXXV Premis Goya | Millors efectes especials | Raúl Romanillos i Míriam Piquer | Nominats |

## Referències

* ↑ «Adú»: película necesaria que poner cara al dolor y al drama de la inmigración
* ↑ Crítica de la película «Adú»: Las venas abiertas de África
* ↑ «Adú»: Las duras historias reales que inspiraron a Salvador Calvo a hacer la película
* ↑ Álvaro Augustin: “Un elefante, una bicicleta, un mundo prohibido’ ha sido uno de los rodajes más complicados de nuestra historia”
* ↑ Información de «Adú» en ECartelera
* ↑ Cañas, Jesús A. «“La caída a la mitad en la entrada de migrantes es a costa de vulnerar sus derechos humanos”» (en castellà). , 03-02-2020 [Consulta: 17 desembre 2020].
* ↑ «XIII Premis Gaudí». Acadèmia del Cinema Català. [Consulta: 28 gener 2021].

## Enllaços externs

* Adú a Netflix